สวัสดีค่ะ หนูมีอาการคันหน้าอกอย่างไม่ทราบสาเหตุแต่ไม่ได้สนใจอะไร ก็เกาไปเรื่อยๆจนรู้ตัวอีกทีคือเป็นแผลไปแล้วค่ะ แผลมีอาการดังต่อไปนี้ - คัน มีน้ำใสๆสีเหลืองออกมาตลอด - แผลแห้งกรังจนนูนทำความสะอาดยาก - ใช้ผ้าปิดแผลไม่ได้ เพราะแผลจะติดมากับผ้าก็อต - แผลเหมือนจะตกสะเก็ดหรือมีอะไรปกคลุมอยู่บริเวณแผลแต่แผลก็ไม่แห้ง บางทีแผลหลุดออกเป็นสะเก็ดก็จะเห็นหัวนมเป็นสีชมพูก่ำๆ - แแผลที่มีสะเก็ดหลุดออกมาก็จะมีน้ำเหลืองๆสีใสซึมๆออกมา เบื้องต้นก็ทำความสะอาดตามปกติ พยายามทำให้แผลแห้ง ไม่โดนน้ำ ทาเบตาดีน เป็นมาแบบนี้ประมาณ 3 อาทิตย์ค่ะ
สวัสดีค่ะ อาการคันที่บริเวณหน้าอก ไปเกาแล้วเกิดแผล มีหนองดังกล่าวมานั้น อาจจะเกิดจาก การมีแผลแล้วมีการติดเชื้อแบคทีเรียซ้ำซ้อนที่บริเวณแผล ซึ่งเป็นสาเหตุที่พบได้บ่อยกรณีมีแผลเปิดและไปแกะเกาต่อ สาเหตุอื่นๆเช่นการติดเชื้อไวรัสกลุ่มเริม งูสวัด การมีผื่นภูมิแพ้ผิวหนังชนิดเฉียบพลันจากที่กล่าวมา ดูเหมือนจะเป็นการติดเชื้อแบคทีเรียมากที่สุด ซึ่งหลักการสำคัญคือการทำแผลให้แผลแห้งตกสะเก็ด โดยควรใช้น้ำเกลือทางการแพทย์ล้างบริเวณที่มีแผลได้ ใช้ผ้าสะอาดปิดเอาไว้ และใช้เบาตาดีนทารอบๆแผลได้ และหากเป็นการติดเชื้อแบคทีเรียจริงควรได้ยาฆ่าเชื้อแบคทีเรียชนิดทาเฉพาะที่หรือชนิดรับประทานภายใต้การดูแลของแพทย์ร่วมด้วย และที่สำคัญคือการไม่ไปแกะเกาบริเวณที่เป็นเพิ่มเติม เมื่อมีสะเก็ดก็ไม่ไปแกะหากมีแผลเรื้อรัง ไม่หายไป เป็นบริเวณหัวนม อาจต้องนึกถึงกลุ่มเนื้องอกหรือเนื้อร้ายที่เต้านมได้เช่นกัน แนะนำการไปพบแพทย์เพื่อตรวจเพิ่มเติม